Aalborgs Stifts Adresseavis, 1823-10-23
Krigsskuepladsen. Hvad sidste Postdags Efterretninger meldte om den spanske Konges Befrielse, er fuldkommen rigtigt. Den 1ste October Kl. 11 1/2 ankom Kongen og den kongelige Familie til Pto. S. Maria; allerede den 2den October Kl. 4 vare de paa Veien til Sevilla; og den 3die rykkede de franske Tropper ind i Cadix, der har underkastet sig. De nærmere Omstændigheder ved denne mærkelige Tildragelse ere følgende: Aarsagen, hvorfor Fjendtlighederne, som sidst meldt, igjen begyndte den 29de September, var, at Gen. Alava kom med Betingelser, som Cortes endnu vilde have antagne, at nemlig alle Fæstninger i Spanien, der endnu holdt sig, skulde i 2 Maaneder blive under Cortes's Autoritæt med Tilladelse til, at handle og omgaaes med det øvrige Spanien og hvilke andre Lande de selv vilde. Dette Forslag forkastede Hertugen af Angouleme med Uvillie, og erklærede, at han ikke modtog nogen Parlamentair meer med slige Forslag, og Guilleminot, hedder det, sendte dem bort med den Besked, at dersom DD. MM. og deres hele Familie ikke om Tirsdagen den 30te) vare i Pto. S. Maria, skulde Besætningen af Leon og Cadix springe over Klingen. Den 30te (Dagen efter) kom ikke Kongen, men i dets Sted Kammerherre, Grev Torres, som meldte, at den kongelige Eqvipage var indskibet, og at Man den følgende Dag Kl. 11 kunde vente den høie Familie. Den kom da ogsaa, som vi allerede have hørt. Adm. Valdes førte Schaluppen, og vendte, efterat have sat Kongen af, tilbage til Cadix. Foruden den talrige Flok af Spaniere og franske Soldater, der under høi Jubel modtog ham, indfandt sig ogsaa Hertugen af Angouleme ved Havnen, og kastede sig paa Knæe for Kongen, der løftede ham op og omfavnede ham. Dronningen rakte Hertugen Haanden, som han kyssede. Fester og Glædesyttringer fandt Sted den hele Dag. Den følgende Dag Kl. 11 var der stort Te Deum i Cathedralkirken, som Kongen med hans Familie og Hertugen af Angouleme bivaanede, derpaa Audients hos Kongen, som Kl. 4 afreiste med sit Hof til Sevilla. Hertugen fulgte ham et Stykke bort, ridende ved Siden af Vognen. Den første Brug, Kongen gjorde af den ham gjengivne Autoritæt, var at afsætte Madriderregentskabet, da han selv havde overtaget Regjeringen, hvorhos han yttrede dem sin fuldkomne Tilfredshed for den Jver, Klogskab og Retfærdighed, hvormed de i hans Navn havde styret Nationen. Jmidlertid har han overdraget hans Statssecretair, D. Victor Saez, som han har udnævnt til Præsident for Ministerraadet at affærdige alle forekommende Forretninger, at der ikke, indtil Kongens Ankomst til sin Hovedstad, skal skee nogen Standsning i Rigets Bestyrelse. Den Hellebardeer-Garde, der ledsagede ham fra Cadix til Pto. S. Maria, har han strax opløst. Nogle af hans Embedsmænd har han afsat, nemlig: Grev Palafor, Commandant over Garden, Overhofmester Santa Crux, Overstaldmester Altamira, og Pallads-Commandant Co pons. Derimod har han udnævnt Grev la Pueblatil Overhofmester, Hertugen af Jnfantado til Commandant over den kongl. Garde, Grev Bergida til Overstaldmester, Victor Saes til Præsident i Ministerraadet, og General Campana til Commandant i Cadix. Endvidere har Kongen protesteret mod de Erklæringer, som Man i Cadix ved Vold eller Overraskelse havde erholdt af ham.